Diari Oficial de la Generalitat Valenciana


Sumari del DOGV 9340, del 16-05-2022 (2022/3745)

RESOLUCIÓ d'1 d'abril de 2022, del Servei Territorial d'Indústria, Energia i Mines d'Alacant, per la qual es denega a Pysdi Solar, SL, l'autorització administrativa prèvia, autorització administrativa de construcció i autorització d'implantació en sòl no urbanitzable corresponent a la central solar generadora fotovoltaica denominada FV Saladas V, de 1.799,28 kW de potència instal·lada, i les instal·lacions de connexió amb la xarxa de distribució d'energia elèctrica, incloses una estació de transformació, un centre de seccionament, així com una línia aereosubterrània d'alta tensió d'evacuació d'energia elèctrica. La planta generadora està situada al terme municipal d'Elx. Expedient ATALFE/2020/69.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3745


Data del document
:   01-04-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ d'1 d'abril de 2022, del Servei Territorial d'Indústria, Energia i Mines d'Alacant, per la qual es denega a Pysdi Solar, SL, l'autorització administrativa prèvia, autorització administrativa de construcció i autorització d'implantació en sòl no urbanitzable corresponent a la central solar generadora fotovoltaica denominada FV Saladas V, de 1.799,28 kW de potència instal·lada, i les instal·lacions de connexió amb la xarxa de distribució d'energia elèctrica, incloses una estació de transformació, un centre de seccionament, així com una línia aereosubterrània d'alta tensió d'evacuació d'energia elèctrica. La planta generadora està situada al terme municipal d'Elx. Expedient ATALFE/2020/69. [2022/3745]  
Antecedents  
Primer. Pysdi Solar, SL, a través d'una persona representant degudament acreditada, va presentar una instància davant el registre telemàtic de la Generalitat Valenciana amb data 28 d'octubre de 2020 (núm. de registre GVRTE/2020/1594395), en la qual sol·licita autorització administrativa prèvia, autorització administrativa de construcció i autorització d'implantació pel procediment integrat d'autorització de centrals fotovoltaiques que vagen a emplaçar-se sobre sòl no urbanitzable, establit en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, per a la instal·lació d'una central fotovoltaica denominada FV Saladas V, situada a Elx (Alacant), incloent-hi la seua infraestructura d'evacuació.  
A aquesta sol·licitud acompanya el projecte de la planta, el projecte de la infraestructura d'evacuació i les separates corresponents a la Conselleria d'Agricultura, Desenvolupament Rural, Emergència Climàtica i Transició Ecològica, a la Conselleria de Política Territorial, Obres Públiques i Mobilitat, a l'Ajuntament d'Elx i a l'Agència Estatal de Seguretat Aèria.  
Segon. Amb data 23 de desembre de 2020, consta l'Acord d'admissió a tràmit del Servei Territorial d'Indústria, Energia i Mines d'Alacant de la sol·licitud d'autorització administrativa prèvia i de construcció, únicament als efectes del que estipula l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Tercer. Que s'ha realitzat el tràmit d'informació pública de l'expedient, amb la publicació en el Butlletí Oficial de la Província d'Alacant en data 22 de juliol de 2021 (núm. 137), en el Diari Oficial de la Generalitat Valenciana (núm. 9136) el 27 de juliol de 2021 i en tauler d'anuncis de l'Ajuntament d'Elx des del 24 de setembre de 2021 fins al 25 d'octubre de 2021.  
Quart. En data 21 de juliol de 2021 se sol·licita un informe a la Direcció General de Política Territorial i Paisatge de la Conselleria de Política Territorial, Obres Públiques i Mobilitat en matèria d'ordenació del territori i paisatge en compliment de l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, així com perquè preste la seua conformitat o oposició a l'autorització sol·licitada i/o establisca el condicionament tècnic corresponent, de conformitat amb l'article 24 del citat decret llei, en el termini de trenta dies, comptats a partir del següent al de la recepció d'aquest escrit de sol·licitud.  
També en data 21 de juliol de 2021 es remet la separata corresponent a la Conselleria d'Agricultura, Desenvolupament Rural, Emergència Climàtica i Transició Ecològica, a l'Ajuntament d'Elx i a l'Agència Estatal de Seguretat Aèria, amb vista que, en virtut de l'article 24.1 del Decret llei 14/2020, de 7 d'agost, en poder afectar béns o drets al seu càrrec, en un termini de trenta dies presentaren la seua conformitat o oposició a la citada instal·lació.  
Cinqué. Es rep en aquest Servei Territorial, en data 26 de juliol de 2021, l'Acord de l'Agència Estatal de Seguretat Aèria en matèria de servituds aeronàutiques, expedient O21-0458, on s'autoritza la instal·lació de la planta solar fotovoltaica i l'ús de les quatre grues mòbils.  
  
Sisé. En data 26 d'agost de 2021 es rep informe del Servei de Gestió Territorial on s'exposa: «Vist que entre la documentació rebuda es presenta un estudi d'Inundabilitat i, de conformitat amb l'article 13 del Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA), aprovat definitivament pel Govern Valencià el 29 d'octubre de 2015, es dona trasllat, en data 27 de juliol de 2021, d'aquesta documentació a la Confederació Hidrogràfica del Xúquer perquè emeta un informe de la planta solar fotovoltaica FV Saladas 5, al terme municipal d'Elx (Alacant).  
  
Per tot el que s'ha exposat, l'emissió de l'informe en matèria de risc d'inundació requereix, per a concretar-se, d'un informe previ de l'organisme de conca, atés que es tracta d'un informe preceptiu i determinant.»  
Com a conseqüència, el 16 de setembre de 2021 es remet la separata corresponent a la Confederació Hidrogràfica del Xúquer perquè, en virtut de l'article 24.1 del Decret llei 14/2020, de 7 d'agost, en poder afectar béns o drets al seu càrrec, en un termini de trenta dies, presentaren la seua conformitat o oposició a la citada instal·lació.  
  
Seté. En data 9 de setembre de 2021 es reben al·legacions a la instal·lació referida per part de l'Associació Amics dels Aiguamolls del Sud d'Alacant, i de Miguel Ángel Pavón García. Es van traslladar al promotor el 15 de setembre de 2021. Aquestes al·legacions són contestades en data 29 de març de 2022 en compliment de l'article 83 de la Llei 39/2015, d'1 d'octubre, del procediment administratiu comú de les administracions públiques.  
Huité. Es rep l'informe del Servei d'Infraestructura Verda i Paisatge, dependent de la Direcció General de Política Territorial i Paisatge, amb referència EP-2021/398 EC/jms de data 12 de novembre de 2021, en el qual es valora el compliment dels criteris generals dels articles 8 i 10 del Decret llei 14/2020 en matèria d'infraestructura verda i paisatge.  
  
En la valoració del compliment de l'article 8 d'aquest decret llei, s'estableix que:  
- En relació al grau d'adaptació als criteris generals de l'article 8.3 en matèria d'infraestructura verda i paisatge, s'indica que l'alternativa seleccionada se situa en un àmbit en el qual existeix afecció a la infraestructura verda a escala regional per estar inclòs íntegrament en un corredor territorial de tipus terrestre. Per això, es considera que no es compleixen els punts a i b de l'article 8.3, ja que d'una banda, no es mantenen els valors, l'estructura i la funcionalitat dels processos i serveis de la infraestructura verda del territori i, d'una altra, no es garanteixen els valors ambientals, culturals i paisatgístics del territori.  
  
Analitzant l'emplaçament seleccionat, s'observa que aquest es veu influït per la seua proximitat a la serra Llarga, que forma el fons visual en sentit nord. Aquest promontori està format per calcàries i margocalcàries.  
La vegetació es caracteritza per matolls o herbàcies de port menor.  
  
D'altra banda, el municipi d'Elx no compta amb definició de la infraestructura verda a escala municipal.  
- Quant al paisatge, per a poder analitzar correctament que es garanteixen els valors paisatgístics del territori (art. 8.3.b) es requereix l'elaboració d'un instrument de paisatge que acompanye el projecte d'instal·lació de la planta solar fotovoltaica FV Saladas V i una línia d'evacuació soterrada, en el qual hauran de recollir-se les mesures que es proposen a partir de les conclusions d'aquest instrument. En aquest cas, s'aporta l'estudi d'integració paisatgística de data octubre de 2020.  
  
Quant a la valoració del compliment de l'article 10 d'aquest decret llei, s'indica que:  
- Cal considerar que, tal com exigeix l'annex II del TRLOTUP en el seu apartat b, en l'estudi d'integració paisatgística (EIP) que acompanya el projecte s'han de presentar alternatives a les considerades per a la localització de la planta fotovoltaica, incloent-hi l'alternativa 0 de no realització del projecte. No obstant això, no es considera justificat aquest punt, atés que no s'ha realitzat un estudi d'alternatives complementàries i viables, sinó que la localització estava ja predefinida i l'alternativa a la proposta triada era una opció objectivament impossible en la realitat.  
- Respecte als valors, processos i servei de la infraestructura verda del territori (art. 10.1.a): la planta fotovoltaica afecta en la seua zona central un corredor territorial, el qual està definit en l'article 4.1 del text refós de la Llei d'ordenació territorial, urbanisme i paisatge, (TRLOTUP), aprovat pel Decret legislatiu 1/2021, de 18 de juny com a part de la infraestructura verda (IV). Aquestes àrees delimiten connectors i corredors ecològics i funcionals que garanteixen l'adequada connectivitat territorial entre els diferents elements constitutius de la infraestructura verda.  
Cal considerar que la Directriu 44 de Decret 1/2011, de 13 de gener, del Consell, pel qual s'aprova l'Estratègia territorial de la Comunitat Valenciana, determina que en els espais identificats com a connectors biològics i territorials es donarà prioritat a l'aprofitament sostenible dels recursos naturals, paisatgístics i agrícoles i als usos del sòl compatibles amb la conservació de les funcions ecològiques i territorials dels connectors. A més, els desenvolupaments urbanístics en aquests espais seran excepcionals, i convenientment justificats a ser la millor alternativa en la realitat territorial existent i a no generar un impacte significatiu en les funcions de connectivitat que realitzen aquests espais.  
  
La planta fotovoltaica se situa en la zona central d'un corredor territorial. Els criteris territorials i paisatgístics, i concretament el descrit en l'article 10.a admet la reducció de l'amplària dels corredors territorials de la IV fins a un 10 % d'aquest. En aquest cas, la implantació de la planta fotovoltaica no sols afecta més del 10 % de l'amplària del corredor, sinó que també el fragmenta en dues parts. Aquesta afecció no és admissible, ja que la grandària i la ubicació de la planta fotovoltaica no respecta els valors, processos i serveis de la IV del territori. Es considera que no compleix el criteri.  
- Distància a recursos paisatgístics de primer ordre: BIC, BRL, monuments naturals i paisatges protegits (art. 10.1.b: Compleix.  
- Utilització de sòl d'alt valor agrològic (art. 10.1.e): Compleix.  
- Adaptació a la morfologia del territori i als elements naturals d'interés (art. 10.1.h): Vista la memòria tècnica aportada, l'ordenació interior de la planta no respecta la morfologia del territori, tal com es planteja. No obstant això, podria revisar-se aquesta ordenació mitjançant modificacions que milloren la seua integració en el territori, quedant d'aquesta manera condicionat el seu compliment a aquesta reordenació.  
  
Per tot això es conclou que, avaluada l'alternativa en relació amb els criteris dels articles 8 i 10 del Decret llei 14/2020, es considera que l'ordenació no compleix diversos dels criteris vinculats a la infraestructura verda i el paisatge, tal com es descriu anteriorment. Per tant, prenent en consideració l'exposat en el present informe no es considera adequada la localització triada, i per això s'emet un informe desfavorable a la implantació de la planta fotovoltaica en la localització seleccionada.  
  
L'informe conclou que el projecte és incompatible en relació amb els termes previstos en la legislació d'ordenació del territori, urbanística i de paisatge, sense que tal afecció puga ser corregida ni compensada, per la qual cosa s'emet un informe en sentit desfavorable.  
Nové. Per tot això, i en data 16 de novembre de 2021, tenint en compte que l'informe en matèria d'ordenació del territori i paisatge emés pel Servei d'Infraestructura Verda i Paisatge de la Conselleria de Política Territorial, Obres Públiques i Mobilitat és preceptiu i vinculant per a aquest òrgan substantiu, segons estableix l'article 25 del Decret llei 14/2020, de 7 d'agost, del Consell, i tenint en compte que aquest informe haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, se li va concedir al promotor de la instal·lació un termini de deu dies per a al·legar i presentar els documents i justificacions que estimara pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució.  
  
Desé. En contestació al tràmit d'audiència i en data 26 de novembre de 2021, es rep un escrit per part del promotor amb la finalitat d'esmenar les deficiències enumerades en aquest informe, considerant els punts que s'informen desfavorables o condicionats, i proposant un canvi en la proposta inicial de la instal·lació, passant d'instal·lació amb seguidor a un eix a instal·lació fixa. D'aquesta manera, el promotor considera que es redueix considerablement la superfície ocupada i suposa, a més, una major adaptació a la morfologia del terreny. Per a això presenta una nova cartografia del projecte amb els canvis proposats.  
  
Onzé. A conseqüència de les modificacions presentades pel promotor, s'ha donat trasllat en data 29 de novembre de 2021 d'aquesta documentació al Servei d'Infraestructura Verda i Paisatge perquè aquest servei preste la seua conformitat o oposició a aquestes modificacions de la instal·lació i/o establisca el condicionat tècnic procedent, segons el que s'estableix en l'article 24 del Decret llei 14/2020.  
  
Dotzé. Es rep l'informe de data 29 de novembre de 2021 de la Subdirecció General de Medi Natural i Avaluació Ambiental en el qual s'emet un informe favorable sobre la instal·lació projectada, amb una sèrie de condicionants acceptats pel promotor en data 10 de desembre de 2021.  
Tretzé. En data 2 de desembre de 2021, es rep un escrit de la Confederació Hidrogràfica del Xúquer amb consideracions tècniques i legislatives, i indicant la necessitat d'obtindre prèviament l'autorització d'aquest organisme una vegada obtinguts els informes preceptius previs i abans de l'execució de les obres, en cas que l'actuació es localitzara en un llit públic o en la seua zona de policia (100 m de distància del marge més pròxim), a més d'instar el promotor de la instal·lació a la presentació d'aquesta instància degudament emplenada. Aquest informe és traslladat el 10 de desembre de 2021, i acceptat expressament pel promotor en data 13 de desembre de 2021.  
  
Catorzé. En data 13 de desembre de 2021, des d'aquest servei territorial es notifica un escrit en el qual se sol·licita la presentació d'un nou projecte, així com la modificació de la documentació presentada que corresponga, a causa del canvi proposat, de conformitat amb el que es disposa en l'article 73 de la Llei 39/2015, d'1 d'octubre, del procediment administratiu comú de les administracions públiques, per a poder procedir a la continuïtat de la tramitació de l'expedient. A més, se l'informa que els canvis produïts en la documentació a aportar poden produir un nou tràmit d'informació pública per canvis substancials en qualsevol element de la central elèctrica.  
Quinzé. En data 7 de gener de 2022 es rep en aquest servei territorial la documentació sol·licitada amb els canvis proposats en un nou projecte d'execució de la planta generadora, inclosos els plànols, a més d'una nova separata dirigida a l'Ajuntament d'Elx.  
  
Setzé. Se sol·licita al Servei d'Infraestructura Verda i Paisatge un nou informe amb la nova documentació presentada per part del promotor en data 14 de febrer de 2022 perquè, segons estableix l'article 25 del Decret llei 14/2020, de 7 d'agost, del Consell, i tenint en compte que aquest informe ha de ser favorable a l'efecte de poder atorgar l'autorització d'implantació en sòl no urbanitzable de la instal·lació, emetera un nou informe en el termini màxim d'un mes des que l'òrgan territorial competent en energia remetera la documentació pertinent.  
  
Disseté. En data 1 de març de 2022 es rep un informe del Servei d'Infraestructura Verda i Paisatge amb la referència EP-2021/398 EC/jms, on es conclou: «Es realitza modificació del sistema de seguidors solars per estructures fixes i una consegüent reducció de superfície ocupada respecte al projecte original.  
Atés que no s'ha modificat la localització sobre la qual s'havia realitzat prèviament un informe, es reitera l'informe desfavorable a la implantació de la planta solar fotovoltaica FV Saladas V per no respectar els punts a i b de l'article 8.3, i el punt a de l'article 10 del Decret llei 14/2020, d'acord amb els motius exposats en l'informe remés en data 12.11.2021.»  
Per això es conclou que, avaluada l'alternativa en relació amb els criteris dels articles 8 i 10 del Decret llei 14/2020, es considera que l'ordenació no compleix diversos dels criteris vinculats a la infraestructura verda i el paisatge, tal com es descriu anteriorment. Per tant, prenent en consideració l'exposat en tots dos informes emesos pel Servei d'Infraestructura Verda i Paisatge, no es considera adequada la localització triada, i per això s'informa desfavorablement la implantació de la planta fotovoltaica en la localització seleccionada.  
  
L'informe conclou que el projecte és incompatible en relació amb els termes previstos en la legislació d'ordenació del territori, urbanística i de paisatge, sense que aquesta afecció puga ser corregida ni compensada, per la qual cosa el projecte s'informa en sentit desfavorable.  
Dihuité. Per tot això, tenint en compte que l'informe en matèria d'ordenació del territori i paisatge emés pel Servei d'Infraestructura Verda i Paisatge de la Conselleria de Política Territorial, Obres Públiques i Mobilitat és preceptiu i vinculant per a aquest òrgan substantiu, segons estableix l'article 25 del Decret llei 14/2020, de 7 d'agost, del Consell, i tenint en compte que aquest informe haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, se li va concedir un termini de deu dies per a al·legar i presentar els documents i justificacions que estimaren pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució.  
  
Dinové. No s'han rebut en aquest servei territorial al·legacions per part del promotor al tràmit d'audiència descrit en el punt anterior.  
  
Vinté. Consta la proposta de resolució per part de la Secció d'Inspecció i Control Energètic i Miner del Servei Territorial d'Indústria, Energia i Mines d'Alacant.  
Als anteriors fets són aplicable els següents  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que es disposa en l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució del present procediment, al ser la potència a instal·lar igual o inferior a 10 MW.  
  
Tercer. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
  
Quart. Conforme a l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, i la seua tramitació i resolució ha d'efectuar-se de manera conjunta, segons estableix l'article 21.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Cinqué. Segons estableix l'article 7, del capítol I, del títol III, Règim jurídic i procediment d'autorització de centrals fotovoltaiques i parcs eòlics del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, aquest títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat, quedant excloses de la seua aplicació les centrals fotovoltaiques i els parcs eòlics d'aprofitament suprautonòmic, bé perquè la seua potència instal·lada siga superior a 50 MW o perquè excedisquen el territori de la Comunitat Valenciana.  
Sisé. Segons estableixen els paràgrafs 3.a i 3.b de l'article 8 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, les centrals fotovoltaiques se situaran en emplaçaments compatibles amb el planejament territorial i urbanístic que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic. Aquestes instal·lacions, incloses les seues infraestructures d'evacuació fins a la connexió a les xarxes de transport o distribució d'energia elèctrica, hauran de:  
a) Mantindre els valors, l'estructura i la funcionalitat dels processos i serveis de la infraestructura verda del territori.  
b) Garantir els valors ambientals, culturals i paisatgístics del territori.  
Seté. Segons l'article 10.1.a del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els emplaçaments de les centrals fotovoltaiques, a més dels criteris generals indicats, tindran en compte els següents criteris específics territorials i paisatgístics:  
  
a) Respectar els valors, processos i serveis de la infraestructura verda del territori, així com dels seus elements de connexió territorial no podent reduir en més d'un 10 % l'amplària dels corredors territorials que es troben afectats per la instal·lació de la central fotovoltaica.  
  
Huité. Segons l'article 25 del Decret llei 14/2020, de 7 d'agost, del Consell, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals la citada autorització no es requerisca, d'acord amb la legislació d'ordenació del territori, urbanística i del paisatge.  
Nové. Per a la resolució i motivació d'aquest expedient són determinants els informes amb referència EP-2021/398 EC/jms i del Servei d'Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat, de dates 12 de novembre de 2021 i 28 de febrer de 2022, i, en aquest sentit, l'article 77 apartats 1 i 6 de la Llei 39/2015 de procediment administratiu comú estableix:  
  
  
«Article 77. Mitjans i període de prova.  
1. Els fets rellevants per a la decisió d'un procediment podran acreditar-se per qualsevol mitjà de prova admissible en dret, la valoració del qual es realitzarà d'acord amb els criteris establits en la Llei 1/2000, de 7 de gener, d'enjudiciament civil.»  
I l'apartat 6 que assenyala que «Quan la prova consistisca en l'emissió d'un informe d'un òrgan administratiu, organisme públic o entitat de dret públic, s'entendrà que aquest té caràcter preceptiu.»  
  
Per si no fos prou, en l'àmbit del procediment administratiu que recull la Llei 39/2015 del procediment administratiu comú, aquesta llei estableix que «Els fets rellevants per a la decisió d'un procediment podran acreditar-se per qualsevol mitjà de prova admissible en dret»; i, en última instància, han de ser apreciats conforme als principis generals de valoració conjunta i de la sana crítica.  
  
Per tot això, tenint en compte que el sentit de l'Informe del Servei d'Infraestructura Verda i Paisatge és desfavorable i que, a l'empara del que s'estableix en els articles 8, 10 i 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els arguments d'aquest informe suposen que aquest servei territorial haja d'assumir-los com a propis sense possibilitat de contradir-los, ja que es realitzen en l'àmbit de les competències en matèria paisatgística i d'ordenació del territori que exerceix el citat òrgan, i considerar que les deficiències detectades no poden ser objecte d'esmena i, a més, la promotora de l'expedient no ha proposat cap mena de modificació sobre aquest tema, la qual cosa impedeix l'atorgament de l'autorització administrativa, de conformitat amb els articles 77 i 80 de la Llei 39/2015 de procediment administratiu comú en relació amb els articles 8 i 10 del Decret llei 14/2020, de 7 d'agost, del Consell, abans assenyalats.  
  
Vist el que s'ha exposat i els preceptes legals citats i altres disposicions d'aplicació, aquest Servei Territorial d'Indústria, Energia i Mines, resol:  
  
Primer  
Denegar la sol·licitud formulada per Pysdi Solar, SL, d'autorització administrativa prèvia, autorització administrativa de construcció i autorització d'implantació en sòl no urbanitzable per a una instal·lació de producció d'energia elèctrica mitjançant tecnologia solar fotovoltaica denominada FV Saladas V, de 1.799,28 kW de potència instal·lada, i les instal·lacions de connexió amb la xarxa de distribució d'energia elèctrica, incloses una estació de transformació, un centre de seccionament, així com una línia aeriasubterrània d'alta tensió d'evacuació d'energia elèctrica, situada la planta generadora en la parcel·la 163 del polígon 742, del terme municipal d'Elx, província d'Alacant, a conseqüència del pronunciament desfavorable, segons els informes amb referència EP-2021/398 EC/jms del Servei d'Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat, de dates 12 de novembre de 2021 i 28 de febrer de 2022, al no considerar-se adequada la localització triada per no complir els punts a i b de l'article 8.3 i del punt «a» de l'article 10 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Segon  
  
Ordenar:  
1. La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant. A aquest efecte, i de conformitat amb l'article 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, s'haurà de remetre als esmentats periòdics oficials la present resolució per a la publicació.  
2. La publicació en la seu electrònica d'aquesta conselleria  
(https://cindi.gva.es/es/web/energia/alacant, en castellà, i  
https://cindi.gva.es/va/web/energia/alacant, en valencià) d'aquesta resolució.  
3. La notificació de la present resolució al sol·licitant Pysdi Solar, SL, i a les següents administracions, òrgans administratius o empreses interessades, que han emés un informe sobre el projecte i/o han emés un condicionment tècnic o haurien d'haver-lo emés:  
- Conselleria d'Agricultura, Desenvolupament Rural, Emergència Climàtica i Transició Ecològica.  
- Conselleria de Política Territorial, Obres Públiques i Mobilitat.  
- Ajuntament d'Elx.  
- Agència Estatal de Seguretat Aèria.  
- Confederació Hidrogràfica del Xúquer.  
- I-DE Redes Eléctricas Inteligentes, SAU.  
- Red Eléctrica de España, SA.  
Tot això de conformitat amb el que es disposa en els articles 30 i 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
En cas que la voluntat de la promotora siga instal·lar la instal·lació solar fotovoltaica en una altra ubicació, aquesta haurà de presentar una nova sol·licitud d'autorització d'implantació, autorització administrativa prèvia i autorització de construcció. Així mateix, en cas de presentar-se sobre la base dels mateixos permisos d'accés i connexió, haurà de complir-se el que s'estipula en la disposició addicional catorzena i l'annex II del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, perquè les modificacions proposades en el projecte permeten continuar considerant la instal·lació com la mateixa a l'efecte dels permisos d'accés i connexió, i seguir-se la tramitació indicada en la citada disposició addicional per a l'actualització dels citats permisos. En cap cas, l'actualització dels permisos d'accés i de connexió per aquesta causa comportarà la modificació de la data de concessió d'aquests permisos, que continuarà sent la mateixa que la del permís concedit, i conseqüentment les fites administratives previstes en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria, Energia i Mines en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 1 d'abril de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.